Ŝtofo

eta|Juta ŝtofo.
Ŝtofo estas teksaĵo por aparta uzo, ekzemple vestoj.

Laŭ Francisko Azorín **ŝtofo** estas *Silka aŭ lana teksaĵo, kies fadenoj formas figurojn, ĉu de persono aŭ besto (historia ŝtofo), ĉu de foliaro.* Li indikas etimologion el la greka *stuppe*, kaj de tie la latina *stupa*.

## Tipo 
Ekzemplaj ŝtofoj
* batikaĵo (Ŝtofo tinkturita per proceso rezervanta regionoj per vakso)
* batisto (Tre delikata teksaĵo farita el kotono, lano, lino, poliestro, aŭ miksaĵ)
* brokaĵo (Teksaĵo ornamita per silkaj, oraj, aŭ arĝentaj fadenoj)
* ĉifono (Forŝirita, difektita peco de ŝtofo, tamen uzebla, vidu ĉifonisto)
* damasko (Teksaĵo el silko, lino, aŭ mercerizita kotono kun enteksitaj desegnoj)
* drapo (Lana fulita teksaĵo uzata por vestoj, tegoj, k.s.)
* dreliko (Maldelikata teksaĵo uzata por sakoj kaj laborvestoj)
* elastano (Tre elasta fibro teksita al ŝtofo por striktaj vestaĵoj)
* felto (Ŝtofo el kungluitaj kunpremitaj haroj, efektive ne teksita, tamen konsiderata kiel ŝtofo)
* flanelo (Maldika ŝtofo el malstreĉe spinitaj fadenoj de lano, kotono, aŭ sintezaĵo)
* fulardo (Malpeza teksaĵo el silko aŭ silka kaj koton miksaĵo)
* fusteno (Lanuga ŝtofo el lino kaj kotono)
* gabardino (Ŝtofo kepre teksita el lano kun fanaj oblikvaj ripoj)
* gazo (Delikata travidebla ŝtofo el silko aŭ lino kun la veftaj fadenoj pare teksitaj)
* ĝinzoŝtofo (Fortika kepra ŝtofo el kotono simila al dreliko, kolorita unuflanke, uzata en originalaj ĝinzoj)
* indieno (Maldensa kotona kolordesegnita teksaĵo)
* ĵerseja teksaĵo (Mola, iom elasta teksaĵo el fadenoj viskozaj)
* juto (Teksebla fibra materialo ekstraktata el juto-planto t.e. korkoro)
* kalikoto (Kotona teksaĵo, similanta tolon sed pli dika ol perkalo)
* kanabo (Teksaĵo el kanabo-planto t.e. kanabacoj)
* kanvaso (Lina aŭ kanaba tolo, tre larĝmaŝe kaj retece teksita, sur kiu oni faras pentraĵon, brodaĵon, punton, ktp)
* kaŝmiro (Maldika, malpeza, mola teksaĵo farita el brustaj haroj de kaproj)
* katuno (Malpeza kotona teksaĵo, ĝenerale surpresita per koloraj desegnaĵoj)
* kepro (Teksaĵo malsimple teksita kun diagonalaj linioj, ekzemple drelliko)
* kevlaro (Markonomo de sinteza forta aramida (aromata poliamido) fibro de DuPont)
* kordurojo (Riphava kotona veluro)
* kotonaĵo (Teksaĵo el blanka delikata lanugo ĉirkaŭvolvanta la grajnojn de kotonarbo)
* krepo (Delikata travidebla krispa ŝtofo el lano aŭ silko)
* kretono (Fortika tolo el kanabo aŭ kotono aŭ lino aŭ lano, uzata por kurtenoj)
* korĉetaĵo (Tolaĵo aŭ punto farita kun unu fadeno kaj kroĉetilo, t.e. hoka stango)
* lanaĵo (Ŝtofo el la densa mola hararo de ŝafo kaj aliaj bestoj)
* ledo (Felo senharigita, tanita kaj preparita por fabrikado vestaĵoj, ŝuoj, k.t.p.)
* linaĵo (Ŝtofo farita el lino-planto t.e. linacoj)
* madraso (ŝtofo prenas sian nomon de la antaŭa nomo de la grandurbo de Ĉenajo en suda Barato.)
* maŝaro (Reto aŭ ŝtofo maŝoj formita per aŭ plektado, teksado, trikado, aŭ kroĉetado)
* mohajro (Teksaĵo formita el lano de angura kapro)
* muslino (Delikata maldensa kaj malpeza ŝtofo el kotono, lano aŭ silko)
* nankeno (Unukolora, ordinare helflava ŝtofo el kotono, origine fabrikata en la ĉina urbo Nankino)
* nilonŝtofo (Ŝtofo farita el sintezaj poliamidaj fadenoj)
* organdio (Malpeza, brila, iom rigida ŝtofo el kotono, muslino kun speciala aperturo)
* perkalo (Delikata densa katuno)
* pluŝo (Long-vila teksaĵo uzata interalie por tegi seĝojn, kurtenoj, kaj pupoj)
* poliestero (Kemia substanco, polimero, el la fibroj en poliestera teksaĵo estas faritaj)
* punto (Maldensa, artisme interspacigita teksaĵo el maldikaj fadenoj)
* sateno (Fajna mola teksaĵo farita per neegla nodado de la vefto aŭ la varpo)
* serĝo (Tute aŭ parte lana, densa, malmola teksaĵo kun oblikva neegala reliefo)
* ŝifono (Delikata, travidebla teksaĵo el silko, aŭ krepofadenoj)
* silko (Teksaĵo farita el silkaj fadenoj, kiuj estas sekreciita de raŭpo)
* sveda ledo (Ledo kun viligita surfaco)
* tafto (Tre maldika brila silka aŭ kemia stofo )
* tapiŝo (Teksaĵo farita por parte kovri planko, muro, aŭ meblo)
* tartano (Lanŝtofo kun ripetaj diverskoloaj ortangulaj strioj ofte uzata en Skotlando)
* tiko (Tolo el duobligitaj fadenoj, ofte striita lina kaj uzata kiel sako de matraco)
* trikaĵo (Ŝtofo farita el fadeno(j) per trikado)
* tvido (Strikte teksita ŝtofo ofte kun diverskoloraj fadenoj)
* veluro (Teksaĵo kun dua varpa fadeno formanta maŝon kiu estas distranĉata formante vilojn)

----
Konsistiga materia substanco havanta proprajn ecojn; materialo: la ŝtofo, el kiu estas farataj la sonĝoj.
----
(ark.) Daŭra kunmetaĵo da difinitaj anatomiaj elementoj kompareblaj al teksaĵo; histo.

## Vidu ankaŭ 
* Tekstilaĵo
* Tolaĵo
* Tekstilo

## Notoj 
Kategorio:Materialoj
Kategorio:Teksaĵoj
Kategorio:Vestoj